《和梁饰甫通判招饮林子长溪堂韵》
宋代·袁说友

多病苦长夏，炎歊盛朱明。
得秋如故人，一见意已清。
夜来风袭月，桂柳窥栏楹。
颇忆横塘溪，百计无余营。
清风菡萏秋，摇摇月中声。
剽闻有新约，宾主意各倾。
妙语含风漪，一笑槊可横。
尊前欠佳各，岂无葛强生。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。